
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO – VALSTYBĖS LYGIO EKSTREMALIOS SITUACIJOS VALSTYBĖS OPERACIJŲ VADOVO 2020 M. BALANDŽIO 1 D. SPRENDIMO NR. V-653 IR LIETUVOS RESPUBLIKOS SVEIKATOS APSAUGOS MINISTRO – VALSTYBĖS LYGIO EKSTREMALIOS SITUACIJOS VALSTYBĖS OPERACIJŲ VADOVO 2020 M. GEGUŽĖS 15 D. 
SPRENDIMŲ NR. V-1184 IR V-1189 VYKDYMO 

2020 m. gegužės 28 d.  Nr.
Šakiai

	Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020 m. balandžio 1 d. sprendimu Nr. V-653 „Dėl COVID-19 ligos (koronaviruso infekcijos) prevencijos ir kontrolės socialinės globos įstaigose karantino Lietuvos Respublikos teritorijoje paskelbimo laikotarpiu“, Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020 m. gegužės 15 d. sprendimais: Nr. V-1184 „Dėl ėminių laboratoriniams tyrimams COVID-19 ligai (koronaviruso infekcijai) nustatyti paėmimo savivaldybių mobiliuose punktuose“ ir NR. V-1189 „Dėl COVID-19 ligos (koronaviruso infekcijos) prevencijos ir kontrolės teikiant socialines paslaugas asmens namuose ir organizuojant socialinės integracijos priemonių neįgaliesiems teikimą namuose, karantino Lietuvos Respublikos teritorijoje paskelbimo laikotarpiu“:
1. N u r o d a u karantino Lietuvos Respublikos teritorijoje paskelbimo laikotarpiu:
1.1. Šakių rajono savivaldybės teritorijoje esančių socialinės globos paslaugų įstaigų (nepriklausomai nuo pavaldumo ir nuosavybės formos) vadovams vykdyti Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020 m. balandžio 1 d. sprendimo Nr. V-653 1 punkte išdėstytus nurodymus (sprendimas pridedamas);
1.2. Šakių rajono savivaldybės teritorijoje esančių socialines paslaugas asmens namuose teikiančių ir (ar) socialinės integracijos priemones asmens namuose organizuojančių  įstaigų (nepriklausomai nuo pavaldumo ir nuosavybės formos) vadovams vykdyti Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020 m. gegužės 15 d. sprendimo Nr. V-1189 1 punkte išdėstytus nurodymus (sprendimas pridedamas);
1.3. šio įsakymo 1.1 ir 1.2 punktuose nurodytų įstaigų vadovams, vadovaujantis Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020 m. balandžio 1 d. V-653 sprendimu bei vadovaujantis Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020 m. gegužės 15 d. sprendimu Nr. V-1189, užtikrinti įstaigų darbuotojų periodišką (ne dažniau kaip kas 14 dienų) laboratorinių tyrimų dėl COVID-19 ligos (koronaviruso infekcijos) atlikimą;
1.4. įstaigų vadovams nustatyti vadovaujamos įstaigos darbuotojų tyrimų periodiškumą atsižvelgiant į individualius įstaigos poreikius, ne dažniau kaip kas 14 dienų;
1.5. įstaigos vadovo įsakymu patvirtinti darbuotojų, kuriems turi būti atliekami laboratoriniai tyrimai dėl COVID-19 ligos (koronaviruso infekcijos), sąrašą ir jį pateikti Šakių rajono savivaldybės Socialinės paramos skyriaus vedėjai el. p. daiva.pilypaityte@sakiai.lt;
1.6. mėginiai prevenciniams laboratoriniams tyrimams COVID-19 ligai (koronaviruso infekcijai) nustatyti imami VšĮ Šakių ligoninė, Bažnyčios g. 37, Šakiai (įėjimas iš S. Nėries gatvės pusės).	
2. P r i p a ž į s t u netekusiu galios Šakių rajono savivaldybės administracijos direktoriaus 2020 m. balandžio 22 d. įsakymą Nr. AT-332 „Dėl Šakių rajono savivaldybės socialinių globos įstaigų personalo tyrimų dėl COVID-19 organizavimo tvarkos aprašo patvirtinimo“. 
3. N u r o d a u Šakių rajono savivaldybės Socialinės paramos skyriaus atsakingiems specialistams su šiuo įsakymu supažindinti socialinės globos paslaugas teikiančias ir socialines paslaugas asmens namuose teikiančias ir (ar) socialinės integracijos priemones asmens namuose organizuojančias įstaigas. 
	Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas. Arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas. 



Administracijos direktorius							Dainius Grincevičius

